Aukstā zupa

Aukstā zupa (, , , ) ir aukstā dārzeņu zupa, ko gatavo no bietēm, skābpiena produktiem (rūgušpiena, skābā krējuma vai kefīra), gurķiem, vārītām olām un garšaugiem (lokiem, dillēm un/vai pētersīļiem). Dažkārt aukstajai zupai pievieno arī desu. Aukstā zupa ir Latvijas iedzīvotāju iecienītākā vasaras zupa.

Lietuvieši auksto zupu tradicionāli pasniedz ar vārītiem vai ceptiem kartupeļiem. Tā rakstveida avotos pirmoreiz pieminēta Varšavā Polijas karaļa pavāra Paula Trema aprakstā pirms vairāk nekā 300 gadiem kā lietuviešu iecienītākā zupa, ko tolaik gatavoja arī Lietuvas dižkunigaitijas muižniecība, pievienojot vēžu astes, medījumu gaļu vai zivis. Lietuviešu aukstā zupa 2024. gadā kulinārijas portāla Tasteatlas lasītāju balsojumā atzīta par garšīgāko auksto zupu pasaulē, bet latviešu aukstā zupa ieņēma 8. vietu.

Polija, Lietuva un arī Latvija apstrīd jautājumu par to, kur ir aukstās zupas dzimtene. Lietuvā tai par godu tiek rīkots īpašs festivāls. Latviešu, lietuviešu, poļu un baltkrievu parastās aukstās zupas receptes tomēr nedaudz atšķiras.

 Atsauces 

 Ārējās saites 

Kategorija:Aukstās zupas
Kategorija:Latviešu virtuve
Kategorija:Baltkrievu virtuve
Kategorija:Krievu virtuve
Kategorija:Lietuviešu virtuve
Kategorija:Poļu virtuve